สวัสดีค่ะ อายุ 26 ปี ช่วงนี้รู้สึกว่าตัวเองเบื่อไปหมดทุกอย่าง ไม่อยากทำอะไร ไม่อยากไปเรียน อยากจะนอนอยู่เฉยๆอย่างเดียว ความรับผิดชอบลดลง อะไรที่เคยทำแล้วมีความสุขก็รู้สึกว่าน่าเบื่อ คำพูดเล็กๆน้อยๆจากคนอื่นก็เก็บเอามาคิดมาก ปล่อยวางไม่ได้ คิดมากแล้วก็เครียด ร้องไห้ ยิ่งช่วงไหนที่เครียดๆจะชอบทำร้ายร่างกายตัวเอง รู้สึกว่าตัวเองไร้ค่า ไม่มีดีอะไรสักอย่าง มองไม่เห็นว่าในอนาคตชีวิตจะดีได้อย่างไร บางครั้งก็รู้สึกอยากฆ่าตัวตาย อยากทราบว่าอยู่ในภาวะอะไรหรอคะ
สวัสดีค่ะ การวินิจฉัยที่เป็นไปได้-โรคซึมเศร้า-ภาวะซึมเศร้า-มีปัญหาในการปรับตัวภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานซึ่งจากเหตุการณ์ที่ เล่ามานั้นก็ดูเข้าได้กับภาวะซึมเศร้ามากค่ะ ถัดมาก็ต้องมาดูว่าเป็นมาระยะเวลานานเท่าไรหากมีอาการดังกล่าวมากกว่า 2 สัปดาห์ไม่หายไป อาจเรียกว่าโรคซึมเศร้า ซึ่งเป็นความผิดปกติทางอารมณ์ชนิดหนึ่งที่ควรได้รับการรักษาและดูแลโดยจิตแพทย์ เนื่องจากอาจรุนแรงจนรบกวนการใช้ชีิวตได้มาก การรักษาหลักๆคือการทำจิตบำบัดร่วมกับให้ยาต้านเศร้าค่ะแนะนำพบจิตแพทย์เพื่อประเมินสภาวะทางจิตเบื้องต้นว่าเข้าได้กับโรคหรือภาวะใดมากที่สุดและรับการรักษาที่เหมาะสมต่อไปการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป และไม่ควรเอาคำพูดเล็กๆน้อยๆของคนอื่นมาคิดมากค่ะ เพราะไม่มีใครสมบูรณ์แบบเสมอไป การเก็บเอาข้อด้อยหรือความหงุดหงิดใจของคนอื่นมาคิดซ้ำไปซ้ำมามีแต่จะทำร้ายตัวเองค่ะ